የሴካፋ ሴቶች ዋንጫ በ5 ሀገራት መካከል ይከናወናል
በተደጋጋሚ ሲራዘም የቆየው የ2018 የሴካፋ ሴቶች ዋንጫ በመጨረሻም በሩዋንዳ አስተናጋጅነት ከሐምሌ 12 እስከ 19 እንደሚካሄድ ሲረጋገጥ በሊግ ፎርማት እንሚካሄድ ሴካፋ አሳውቋል።ከ30 ዓመታት በኋላ ለመጀመርያ ጊዜ በ2016 በዩጋንዳ አስተናጋጅነት 7 ሀገራት መካከል ተደርጎ በነበረው በዚህ ውድድር ላይ ዘንድሮ ኢትዮጵያ፣ አዘጋጇ ሩዋንዳ፣ የ2016 ቻምፒዮኗ ታንዛንያ፣ የፍጻሜ ተፋላሚዋ ኬንያ እና ያለፈው ውድድር አዘጋጅ ዩጋንዳ ብቻ እንደሚካፈሉ ያሳወቁ ሀገራት ሲሆኑ የተሳታፊዎቹ ቁጥር ማነስ ውድድሩን ከጥሎ ማለፍ ይልቅ በዙር መልክ እንዲደረግ አስገድዷል። እያንዳንዱ ቡድን አምስት ጨዋታ ካደረገ በኋላ የተሻለ ነጥብ ያስመዘገበው ቡድንም የውድድሩ ቻምፒዮን ይሆናል።ሐምሌ 12 በሚጀምረው ውድድር ኢትዮጵያ አራፊ ስትሆን ኬንያ ከዩጋንዳ እና ሩዋንዳ ከ ታንዛንያ የመጀመርያ ጨዋታዎች ናቸው።                      ሙሉ መርሐ ግብርሐሙስ ሐምሌ 12 ቀን 201009:00 ኬንያ ከ ዩጋንዳ11:15 ሩዋንዳ ከ ታንዛንደያቅዳሜ ሐምሌ 14 ቀን 201009:00 ኢትዮጵያ ከ ዩጋንዳ11:15 ኬንያ ከ ታንዛንያሰኞ ሐምሌ 16 ቀን 201009:00 ዩጋንዳ ከ ታንዛንያ11:15 ሩዋንዳ ከ ኢትዮጵያረቡዕ ሐምሌ 18 ቀን 201009:00 ኬንያ ከ ኢትዮጵያ11:15 ዩጋንዳ ከ ሩዋንዳአርብ ሐምሌ 20 ቀን 201009:00 ኢትዮጵያ ከ ታንዛንያ11:15 ሩዋንዳ ከ ኬንያየኢትዮጵያ ሴቶች ብሔራዊ ቡድን በ2016 ውድድር በመሰረት ማኒ አሰልጣኝነት እየተመራ በ3ኛነት ማጠናቀቁ የሚታወስ ሲሆን በአሰልጣኝ ሰላም ዘርዓይ የሚመራው የወቅቱ ብሔራዊ ቡድን ባለፈው ወር በአልጄርያ ተሸንፎ ከአፍሪካ ዋንጫ ውጪ መሆኑ ይታወሳል።